## Pravilnik o obračunavanju i plaćanju posebnog poreza na bezalkoholna pića, iskazivanju i dostavljanju izvješća te oslobađanju od plaćanja posebnog poreza

### NN 59/1994 (5.8.1994.), Pravilnik o obračunavanju i plaćanju posebnog poreza na bezalkoholna pića, iskazivanju i dostavljanju izvješća te oslobađanju od plaćanja posebnog poreza

# MINISTARSTVO FINANCIJA

Na temelju članka 16. Zakona o posebnom porezu na bezalkoholna pića
("Narodne novine", br. 51/94.), ministar financija donosi

## PRAVILNIK

### O OBRAČUNAVANJU I PLAĆANJU POSEBNOG POREZA NA BEZALKOHOLNA PIĆA, ISKAZIVANJU I DOSTAVLJANJU IZVJEŠĆA TE OSLOBAĐANJU OD PLAĆANJA POSEBNOG POREZA

Članak 1.

(1) Ovim Pravilnikom uređuje se oblik i sadržaj Izvješća o proizvedenim,
uvezenim i isporučenim količinama te stanju zaliha bezalkoholnih pića,
i oblik i sadržaj Izvješća o obračunatom i plaćenom posebnom porezu na
bezalkoholna pića.

(2) Obrasci izvješća iz stavka (1) ovoga članka sastavni su dio ovoga
Pravilnika.

Članak 2.

Mjesečno i godišnje Izvješće o proizvedenim, uvezenim, isporučenim i
izvezenim količinama te stanju zaliha bezalkoholnih pića porezni obveznici
posebnog poreza na bezalkoholna pića podnose na Obrascu IZ-BE-I.

Članak 3.

Mjesečno i godišnje Izvješće o proizvedenim, uvezenim isporučenim i
izvezenim količinama te stanju zaliha bezalkoholnih pića u pogonu, proizvodnoj
ili poslovnoj jedinici izvan sjedišta poreznog obveznika, porezni obveznici
posebnog poreza podnose na Obrascu IZ-BE-2.

Članak 4.

Mjesečno i godišnje izvješće o isporučenim i oporezivim količinama bezalkoholnih
pića te obračunatom i naplaćenom posebnom porezu na bezalkoholna pića,
porezni obveznici posebnog poreza podnosi na Obrascu MI-BE.

Članak 5.

Izvješća iz čl. 2., 3. i 4. ovoga Pravilnika porezni obveznici posebnog
poreza podnose do 15. u mjesecu za prolekli mjesec kod mjesečnog izvješćivanja
i do 31. sijećnja tekuće godine za proteklu godinu kod godišnjeg izvješćivanja.

Članak 6.

Obračunati i naplaćeni posebni porez koji je obračkrnala i naplatila
carinarnica (u skladu sa carinskim propisima) pri uvozu bezalkoholnih pića
u trenutku carinjenja odnosno isporuke slobodnim carinskim prodavaonicama,
specijaliziranim skladištima i slobodnim zonama, u smislu čl. 8. stavka.3.
i 5., te čl. 9. st.avka 2. 2.akona o posebnom porezu na bezalkohona pića,
porezni obveznici - uvoznici iskazuju u Izvješću mjesečno odnosno godišnje
na Obrascu MI-BE, u rokovima iz čl. 5. ovoga Pravilnika.

Članak 7.

Ako se izvezu bezalkoholna pića na kaje je plaćen posebni porez, izvoznik
ima pravo na povrat plaćenog posebnog poreza.

Ćlanak 8.

Zahtjev za povrat plaćenog posebnog poreza iz čl. 7. ovoga Pravilnika
podnosi se ispostavi Porezne uprave prema sjedištu izvoznika.

Članak 9.

Zahtjevu za povrat plaćenog posebnog poreza iz čl. 8. ovoga Pravilnika
izvoznlk prilaže dokaz o obavljenom izvozu: kopiju izvozne carinske deklaracije
s potvrdom nadležne carinarnice da je obavljeno izvozno carinjenje i da
su bezalkoholna pića napustila teritorij Republike Hrvatske, i dokaz da
je plaćanje iz inozemstva obavljeno u skladu s deviznim i vanjskotrgovinskim
propisima, te dokaz o plaćenom posebnom porezu na bezalkoholna pića.

Članak 10.

Ovaj Pravilnik stupa na snagu danom objave u "Narodnim novinama".

Klasa:410-19/94-01/1008

Ur.broj : 513-07/94-1

Zagreb, 29. srpnja 1994.

Ministar financija

**Božo Prka, v. r.**

Pravilnik, NN 59/1994-1070